Line Barfod (EL), 2005-05-19:
Nu er det jo meningen, at regeringens strukturreform skal træde i kraft 1. januar 2007, og alle lovforslagene er det jo meningen vi skal vedtage her senest 17. juni, hvorefter Folketinget så går på sommerferie, for man mener fra regeringens side, at vi skal kunne nå at få det hele ud i den store virkelighed.
Der vil jeg da gerne høre: Når regeringen ikke vil have lokaldemokrati med, så det også kan træde i kraft 1. januar 2007, og vi kan sørge for, at det er med i det arbejde, der pågår, er det så, fordi regeringen ikke mener, at det er så væsentligt også at have lokaldemokratiet på plads, når strukturreformen træder i kraft 1. januar 2007?
Altså, hele kommunalreformen har jo sådan set det sigte at styrke lokaldemokratiet, at udvide det kommunale selvstyre, at give kommunerne ansvar for langt flere opgaver.
Der er så partier i Folketinget, der for tiden udfolder visse bestræbelser på at se, om man kan rulle det tilbage, centralisere og detailregulere.
Men regeringen er jo sådan set præget af en ambition om at styrke rammerne omkring det lokale demokrati.
Så er vi også meget opmærksomme på, at når man laver 98 kommuner i stedet for 271, og når den gennemsnitlige kommunestørrelse bliver 55.000 frem for 20.000, så er det selvfølgelig nogle andre rammer, lokaldemokratiet skal udvirkes i.
Det er præcis baggrunden for, at vi har ønsket at få sat spotlight på nærdemokrati bredt.
Det er ideen med at nedsætte tænketanken i et samspil med civilsamfundet for at få nogle bud på, hvordan man – og det kan være forskelligt fra kommune til kommune – kan arbejde aktivt og målrettet med at inddrage borgerne.
Der kan lokalråd da potentielt godt være en mulighed.
Jeg siger bare, at jeg nu afventer tænketankens arbejde, og hvis tænketankens arbejde giver anledning til, at vi skal lave lovændringer, så kan det følge oven på den redegørelse, jeg afgiver til Folketinget i sensommeren.
Men hermed har jeg altså ikke taget stilling til, om vi skal ændre i lovgivningen.
Jeg forbeholder mig bare, at det kan være en mulighed.
Det er jo en genfremsættelse af et forslag, som vi også fremsatte sidste år, hvor vi debatterede det på samme tid.
Sidste år afviste ministeren med henvisning til, at det var for tidligt, at jeg fremsatte forslaget, fordi regeringen først skulle fremlægge sit forslag til strukturreform, og så ville man jo tage højde for lokaldemokrati der, for ministeren var enig i, at det var en god idé med mere udvidet lokalt demokrati.
Så har jeg jo så kigget og kigget og kigget i regeringens udspil til strukturreform og i lovforslag osv.
Der kan jeg ikke umiddelbart se noget, der ligner vores forslag om at kunne få lokalråd.
Og nu vil jeg så gerne høre: Hvornår mener ministeren egentlig, at vi kan få lov til i Folketinget at diskutere, om vi mener, at der skal være mere lokaldemokrati, sådan at Folketinget kan give sin tilkendegivelse om, at man ønsker mere lokaldemokrati, og det så kan komme med i lovforslagene?
De bliver jo sådan set diskuteret nu.
Jeg svarer bare for regeringen, og jeg siger, at regeringen ikke kan støtte det her forslag, for vi har sådan set sat gang i en proces med henblik på at få et samlet overblik over, hvilken værktøjskasse man med fordel skal stille til rådighed for at fremme lokaldemokratiet i lyset af de nye kommuner, som altså bliver en realitet den 1. januar 2007.
Så man kan sige, at det var meget for tidligt at fremsætte forslaget sidste år, og det er så for tidligt at fremsætte det nu, men det er selvfølgelig mindre for tidligt, end det var sidste år.